Clube de Regatas do Flamengo

Clube de Regatas do Flamengo (oftest omtalt i kortformen Flamengo) er en idrettsklubb fra Flamengo i Rio de Janeiro i Brasil. Klubben startet som en roklubb 15. november 1895, men er klart mest kjent for sitt fotballag, som utøver den mest populære idretten i Brasil. Fotballvirksomheten ble offisielt startet opp 24. desember 1911, som følge av at en del utbrytere fra Fluminense Football Club hadde meldt overgang til klubben. Fluminense er som følge av dette klubbens erkerival, og oppgjørene mellom lagene er blant de mest berømte derby'ene i brasiliansk fotball.

Flamengo spiller i brasiliansk Série A (Campeonato Brasileiro). Blant klubbens meritter kan nevnes 8 Série A-titler, (1980, 1982, 1983, 1987, 1992, 2009, 2019 og 2020), tre Copa Libertadores (1981, 2019 og 2022), én Intercontinental Cup i (1981), da de slo Liverpool FC 3–0 i finalen, én Copa Mercosur (1999), én Recopa Sudamericana (2020), og 37 Rio-delstatsmesterskap. Klubben vant dessuten den brasilianske cupen i 1990, 2006, 2013 og 2022.

Berømte spillere som har spilt for klubben er blant annet Júlio César, Aldair, Sócrates, Gérson, Leônidas da Silva, Zagallo, Ronaldinho, Romário, Júnior Baiano, Bebeto, Djalminha, Adriano, Júnior og Zico.

Flamengo er den mest populære klubben i Brasil, med over 40,2 millioner supportere i 2020. Det er også Brasils rikeste fotballklubb.

Nação Rubro-Negra

Siden tidlig på 1990-tallet har undersøkelser vist at Flamengo konsekvent er den mest populær klubben i Brasil med anslagsvis mer enn 40 millioner fans. I en undersøkelse fra 2019 anser 20 prosent av voksne fotballfans i Brasil seg som tilhengere av Flamengo, med høye nivåer av støtte i alle delstater i landet, inkludert Nord- og Nordøst-regionene, i tillegg til Rio de Janeiro. Flamengo-tilhengere er kjent som Nação Rubro-Negra.

Den første organiserte supportergruppen i hele Brasil, Charanga Rubro-Negra, ble grunnlagt til støtte for Flamengo i 1942. Siden den gang har et stort antall ekstra organiserte supportergrupper dannet seg rundt Flamengo, spesielt Torcida Jovem-Fla, Urubuzada, Flamanguaça og Raça Rubro-Negra.

I 2007 ble Flamengo-tilhengere erklært som en del av kulturarven til byen Rio de Janeiro, sammen med bossa nova og Bola Preta, den eldste karnevalsblokken i Rio.

I Série A-finalen i 1983 spilte Flamengo mot Santos i Maracanã foran et offisielt publikum på  med noen anslag på over  mennesker til stede.

Det største oppmøtet til en fotballkamp i verdenshistorien var derbyet mellom Flamengo og Fluminense i 1963, med  tilskuere. Flamengo-kamper i Maracanã har hatt over  tilskuere tretten ganger.

I juli 2020 passerte lagets YouTube-kanal «FlaTV» Liverpool FC som klubben med tredje flest abonnementer på en fotballkanal; bare Barcelona og Real Madrid hadde flere abonnenter. Flamengos kanal hadde da over 6 millioner abonnementer.

Meritter 

 1980: Campeonato Brasileiro - Serie A 
 1981: VM i fotball for klubblag

 1981: Libertadores da America
 1982; Campeonato Brasileiro - Serie A 
 1983: Campeonato Brasileiro - Serie A 
 1986: Campeonato Brasileiro - Serie A 
 1990: Copa do Brasil 
 1992: Campeonato Brasileiro - Serie A 
 1999: Copa Mercosur
 2006: Copa do Brasil 
 2009: Campeonato Brasileiro - Serie A 
 2013: Copa do Brasil 
 2019: Libertadores da America
 2019: Campeonato Brasileiro - Serie A 
 2020; Recopa Sudamericana 
 2020; Campeonato Brasileiro - Serie A 
 2020: Supercopa do Brasil 
 2021: Supercopa do Brasil 
 2022; Libertadores da America
 2022: Copa do Brasil 
I tillegg har klubben vunnet Campeonato Carioca 37 ganger, nærmere bestemt i 1914, 1915, 1920, 1921, 1925, 1927, 1939, 1942, 1943, 1944, 1953, 1954, 1955, 1963, 1965, 1972, 1974, 1978, 1979, 1979 (spesiell),1981, 1986, 1991, 1996, 1999, 2000, 2001, 2004, 2007, 2008, 2009, 2011, 2014, 2017, 2019, 2020 og 2021.

Spillerstall 
18. april 2021

Utlånte spillere

Toppscorere gjennom alle tider

Referanser

Eksterne lenker 
 
 
 
 
 
 Nacao Rubro-negra
 FIFA - C. R. Flamengo  (engelsk)
 Flamengo.com.br  Spillerstall (portugisisk)

Fotballag i Brasil
Sport i Rio de Janeiro
Fotballag etablert i 1895
1895 i Brasil
Sport i Sør-Amerika i 1895